নাম অয়ন। বয়স তিন বছর। কিন্তু তার হাবভাব এবং স্টাইল দেখে তার বাবা-মায়েরও তাক লেগে যায়। সম্প্রতি তার মা নেহা স্বামী সোশ্যাল মিডিয়ায় পোস্ট করেন একটি ছবি। বাঁদিকে এক চেকশার্টে অয়ন ও ডানদিকে তেমনই একটি চেকশার্টে তার বাবা, হিন্দি টেলিভিশনের হার্টথ্রব। ছবিটি তো দারুণ মিষ্টি বটেই, সঙ্গে আরও মিষ্টি নেহার লেখা ক্যাপশনটি— ‘স্টাইল পে মর যাওয়াঁ!’

এই বিষয়ে অন্যান্য খবর

যে টেলিভিশন অভিনেত্রীরা অভিনয়ে আসার আগে সুন্দরী প্রতিযোগিতায় অংশ নিয়েছেন




যাঁরা এখনও‌ ঠাওর করে উঠতে পারেননি অয়নের পরিচয়, তাঁরা বোধহয় ‘ইশ্‌ক মে মর যাওয়াঁ’ ধারাবাহিকটি সম্পর্কে অবহিত নন। ওই ধারাবাহিকের শীর্ষকের ধাঁচেই মজা করে ক্যাপশনটি লিখেছেন নেহা। আর সেই ধারাবাহিকের নায়ক এবং মিষ্টি অয়নের বাবা, আর কেউ নন, স্বয়ং অর্জুন বিজলানি। প্রায় ১৪ বছর হল তাঁর টেলি-কেরিয়ারের কিন্তু এখনও জনপ্রিয়তায় নব্য প্রজন্মের বহু নায়কের চেয়ে তিনি অনেক বেশি এগিয়ে। ইনস্টাগ্রামে তাঁর অফিসিয়াল অ্যাকাউন্টের ফলোয়ার সংখ্যা ২০ লক্ষেরও বেশি। 

‘ইশ্‌ক মে মর যাওয়াঁ’ ধারাবাহিকে আলিশা ও অর্জুন। ছবি: অর্জুনের ইনস্টাগ্রাম প্রোফাইল থেকে
বছর পাঁচেক আগে বিয়ে করেন নেহা স্বামীকে আর তিন বছর আগে পরিবারে আসে নতুন সদস্য অয়ন। প্রথম থেকেই কিন্তু অর্জুন অত্যন্ত দায়িত্বশীল বাবা। ২০১৫ সালে একটি সর্বভারতীয় সংবাদমাধ্যমের সাক্ষাৎকারে বলেছিলেন যে আমার ছেলে আমার লাকি চার্ম। তিন বছরের সেই খুদে অয়নের ছবিতে ছবিতে ভরে গিয়েছে অর্জুন ও নেহার সোশ্যাল মিডিয়া প্রোফাইল। অর্জুনের একটি ছবিতে যদি দেড় লক্ষ লাইক পড়ে তো অয়নের ছবিতে লাইকের সংখ্যা একলক্ষের কাছাকাছি দাঁড়ায়।

ছবি: অর্জুন বিজলানির ইনস্টাগ্রাম প্রোফাইল থেকে
তৈমুর বা আব্রামের মতো জন্মেই রাতারাতি তারকা হয়ে ওঠেনি হয়তো অয়ন কিন্তু সময় যতই এগোচ্ছে, ততই বাড়ছে তার জনপ্রিয়তা। বলা যায় না ফ্যান ফলোয়িংয়ে হয়তো অয়ন ছাপিয়ে যাবে বাকি দুই খুদেকে।